Predkladacia správa

Návrh zákona, ktorým sa mení a dopĺňa zákon č. 16/2004 Z. z. o Slovenskej televízii sa predkladá ako iniciatívny materiál. 

Navrhovaná právna úprava reaguje na aplikáciu platnej právnej úpravy týkajúcej sa voľby generálneho riaditeľa Slovenskej televízie. V tomto kontexte návrh zohľadňuje požiadavku podrobnejšej normatívnej úpravy voľby štatutárneho orgánu Slovenskej televízie tak, aby sa zabezpečila kontinuálnosť jeho riadenia a transparentnosť postupu Rady Slovenskej televízie pri voľbe generálneho riaditeľa.  

Navrhovaná právna úprava nie je v rozpore s Ústavou Slovenskej republiky ani medzinárodnými záväzkami, ktorými je Slovenská republika viazaná.

Navrhovaná právna úprava nebude mať negatívny vplyv na verejné financie, zamestnanosť, podnikateľské prostredie a ani na životné prostredie.

Navrhovaná právna úprava bola predmetom medzirezortného pripomienkového konania. 

Legislatívna rada vlády SR prerokovala a schválila s pripomienkami predmetný návrh zákona na  svojom zasadnutí 20. februára 2006.

V novom znení návrhu zákona sú zohľadnené pripomienky uplatnené v stanovisku sekretariátu Legislatívnej rady vlády SR a pripomienky vznesené na rokovaní Legislatívnej rady SR. 

Na rokovanie vlády SR sa materiál predkladá bez rozporov.